als_Latn dik_Latn sag_Latn
Champions League, Juventus i mjafton një barazim
Juventus do të kërkojë fitoren në transfertë ndaj Shakhtar Donetsk, ndeshje që do të luhet të mërkurën në mbrëmje në Ukrahinë. Juventus do të mbetet i kënaqur edhe me një barazim nga kjo përballje ë i siguron kualifikimin për më tej në kompeticionin më të rëndësishëm të klubeve. Por nëse kampionët e italisë do të kërkojnë kreun e grupit, atëherë ato duhet të fitojnë përballjen e fundit në grup.
Andrea Anjeli, Presidenti i ‘Zonjës së Vjetër’ nuk u beson llogarive dhe synon që ekipi i tij të luajë vetëm për fitore. “Është një ndeshje shumë e rëndësishme. Pas këtij takimi dhe tri sfidave të kampionatit, do të bëjmë bilancin e pjesës së parë të sezonit. Në Donetsk duhet të zbresim në fushë me shumë grintë dhe me një qëllim të vetëm, fitoren. Kemi mundësi të marrin kryesimin e grupit, por mund të rrezikojmë edhe eliminimin, nëse humbasim”, shprehet Presidenti i Juventus.
Juventus renditet në vendin e dytë në Grupin E me 2 pikë më shumë se Celsi që luan me FC Nordsjælland. Londinezët rrezikojnë eleminimin qysh në fazën e grupeve, duke u bërë kështu e para skuadër që pasi fiton trofeun e Champions League nuk arrin të kalojë grupin. Chelsea ka shans për të kaluar më tej, vetëm nëse Juventus humbet përballë Shakhtar dhe londinezët do të fitojnë përballë FC Nordsjælland. Edhe në rast se Juventus arrin barazimin përballë ukrahinasve, ato do të kualifikohen si të dytët në grup, për shkak se bilanci i ndeshjeve me Chelsea flet në favor të tyre.
run_Latn als_Latn als_Latn als_Latn